49. schôdza NR SR - 1.deň - B. popoludní
Dátum: 2019-09-10
Poslanec: Heger, Eduard (OĽANO)
Druh vystúpenia: Vystúpenie v rozprave

210. Ďakujem vám pekne, pán predseda. Vážený pán minister, kolegovia z SNS, ale aj ostatní (povedané so smiechom), chcel by som nadviazať na tento zákon. A v prvom rade, čo mi tak pri tomto zákone sa vynára, sú, opäť sa trošku vrátim do toho obdobia 2000 - 2001, kedy dochá..., teda sa diala reforma ozbrojených síl, a to možno priamo, priamo k pánovi ministrovi, pretože práve vtedy prebiehala veľmi taká, by som povedal, rušná debata o tom, ako nastaviť ozbrojené sily, ako nastaviť platové podmienky. A ja osobne si veľmi dobre pamätám, že táto debata bola na stole už pred 18 rokmi. Dnes pán minister povedal, že praxou sa ukázali deformácie. Áno, ukázali sa deformácie praxou, pretože sa nevybral úplne ten spôsob, ktorý, o ktorom sa vtedy veľmi konkrétne hovorilo, a to je to, že to ohodnocovanie má byť na jednej strane na základe hodnosti, ako keby nejaký ten základný plat, k tomu sa pridáva funkcia, aby naozaj necítili, keď je niekto lekárom, a či je lekárom v Ružomberku, alebo v Krupine, tak ako lekár by mal mať funkčný plat rovnaký, ale potom sa tam pridávala ďalšia nadstavba toho celkového platu a to bolo to, že kde presne vykonáva danú funkciu. Lebo je iné aj náklady na život sú iné povedzme v Bratislave, iné je v Ružomberku a iné je napríklad v Krupine. Takže tá diferenciácia je veľmi dôležitá a na to, aby to bolo spravodlivé, tak je dôležité, aby to bolo dobre nastavené, aby to tak vnímali aj samotní vojaci. Na druhej strane, pán minister, vy ste v úrade už štyri roky, takmer štyri roky, volebné obdobie končí, a teda pod taktovkou, tento rezort je pod taktovkou SNS. A preto mi nedá ako keby sa pozrieť trošku aj na výsledky tohto rezortu, pretože vidíme, že tento rezort za tie, za to volebné obdobie sme zažili obrovské množstvo káuz. V postate ich, v podstate každý jeden týždeň, by sme mohli povedať, že bola nejaká kauza. Škody za stovky miliónov eur kvôli netransparentným tendrom, či už si pamätáte, chýbajúca munícia alebo dokonca tajné dokumenty rozhádzané po ulici v Nitre, ale aj spolitizovanie ozbrojených síl a v konečnom dôsledku aj medzinárodná hanba. Tento odpočet, samozrejme, by sa dal urobiť omnoho dlhší a myslím si, že ešte príde čas, kedy aj náš tieňový minister ten odpočet urobí, pretože je dôležitý. Ale keď to zjednoduším, tak... (Ruch v sále.) Páni kolegovia, poprosím nerušiť. (Povedané so smiechom, rečník sa obrátil k predsedníckemu pultu.) Áno (reakcia z pléna), áno, áno. Pán Kondrót zase ide k téme zákona, jasné. Sme v prvom čítaní, upokojte sa, seďte pokojne a môžte počúvať. Keď to zjednoduším, tak pôsobenie SNS na obrane je príznačné práve tou netransparentnosťou, a tak ako som povedal, viaceré alebo mnohé tendre, ten posledný práve, ktorý bol o vozidlách, kde mal vyhrať jedno konkrétne vozidlo, kde to bolo úplne našité na, na parametrom, parametrami na jedno konkrétne vozidlo, toto sú... (Prerušenie vystúpenia predsedajúcim.) Danko Andrej, predseda NR SR 211. Pán poslanec, držte sa témy, dobre. Heger, Eduard, poslanec NR SR 212. Áno, ďakujem pekne, držím sa témy. Čiže je to príznačné tou veľkou netransparentnosťou a nesystémovosťou a spôsobuje to veľkú nespokojnosť a odchody civilného aj vojenského personálu, čo úzko súvisí, jednak toto je jedna oblasť a druhá oblasť sú práve tie platy. A musím, pán minister, povedať, že, pamätáte si, aj keď ste nastupovali, vy ste človek, ktorý je v rezorte veľmi dlho. Ste profesionálny, bývalý profesionálny vojak a myslím, že vkladali do vás mnohí vojaci nádeje, že budete vedieť presadiť veci pre vojakov. Nepodarilo sa vám to. A podľa mojich informácií, ktoré dostávam alebo ktoré dostávame, vám vojaci už ani neveria. Vojaci stále majú problém s výstrojnými súčiastkami. Musia si kupovať obutie aj oblečenie na internetových burzách a v army shopoch a chýbajú im základné veci pre prácu. A práve v tom kontraste, keď vojaci, ktorí vidia, a ja musím povedať, že sám som osobne stretol na viacerých stretnutiach, poviem, keď sme boli aj toto leto v regiónoch a rozprávali sme sa s vojakmi, ktorí sú profesionálni vojaci, sú vo výkone služby a rozprávali nám svoje skúsenosti, tak bolo z nich cítiť naozaj veľmi veľké znechutenie z toho, čo vidia, aké veľké tendre sa prihrávajú ako keby konkrétnym skupinám. Takto to oni úplne bytostne cítia a vnímajú. A na druhej strane, oni ako vojaci sú na vedľajšej koľaji, sú ako keby až na poslednej koľaji, by som povedal. Tento kontrast spôsobuje to vnútorné sklamanie vojakov. A dobre si pamätáme tie debaty, ktoré sme tu mali mnohokrát o tom, aké ťažké je regrutácia, ako je ťažké dostať vojakov do ozbrojených síl. Jednak kvôli tomu, že majú nízke platy, a to teraz prichádzame so zákonom na konci volebného obdobia a ešte poviem tú absurdnosť za chvíľočku, ako je aj tento zákon nastavené, a myslím si, že, že naozaj to je úplne ako čerešnička na torte práve toho pohľadu, a ja by som si dovolil naozaj povedať, že až takého napľutia do tváre možno tých profesionálnym vojakom, tak ako je to nastavené. Pretože v tých ozbrojených silách aj tí samotní vojaci vidia, že tých peňazí tam je dosť, ale proste do nich stále nikto nechce investovať. A preto som aj povedal, že vkladali do vás dôveru, lebo bolo veľa ministrov, a asi nebol minister, ktorý by bol tak najbližšie ich profesii a ktorý by dokázal pochopiť ich problémy a starosti. A to je práve to, čo hovorím, že tá dôvera, ktorú do vás vkladali, sa stratila, a dnes vám už neveria, lebo vidia, že to neni vo vašich rukách a neviete to presadiť. Takže toto je, toto je práve to, čím je tento rezort príznačný, že je tam ten kontrast míňania peňazí nesystémovo, a to by bola jedna vec, to by bolo, ešte by som povedal, O. K. To už je veľká vec, ale netransparentne sa obstarávajú naozaj veci, ktoré, ktoré sú nepotrebné a sú proste šité na konkrétnych, konkrétnych, konkrétnych ľudí. Čiže tieto kauzy (zaznievanie gongu), o ktorých sme naozaj neraz hovorili aj na tlačových besedách, sú, jednoznačne ukazujú, že prioritou tohto rezortu neboli vojaci, ale boli sponzori a oligarchovia okolo SNS. A teraz prichádzate práve s tým návrhom zvýšenia platov, opakujem, na konci volebného obdobia a má vstúpiť do platnosti k 1. februáru 2020. A ak teda pán predseda parlamentu vyhlási voľby na 29. februára, tak to budú presne štyri týždne pred voľbami, ak, samozrejme, bude to tesne pred voľbami a toto naozaj veľmi, veľmi zaváňa alebo smrdí, ešte lepšie slovo, práve kupovaním si vojakov. Myslím, že mnohí vojaci toto čítajú a vidia. A nebude to, tento trik ako keby nevyjde, predpokladám, že sú, že naozaj to veľmi citlivo vnímajú, a je to podľa mňa naozaj zlyhanie, zlyhanie z tohto pohľadu rezortu voči vojakom. Nie jedenkrát sme sa tu bavili a aj ja si uvedomujem, že tí vojaci potrebujú zvýšiť platy, pretože na jednej strane zvyšujú sa aj percentá, sme to tu ako Národná rada odhlasovali, schválili sme to uznesenie, čiže narastá podiel výdavkov na obranu z HDP, rastie HDP, čiže tie peniaze tečú do tohto rezortu, a čo je dôležité pri ozbrojených silách, je, že musia byť dobre vyzbrojené, vystrojené a vycvičené. A to, že sa investujú peniaze len do tej výzbroje, a mohol by som tu a nechcem sa tomu veľa venovať alebo nechcem sa tomu až tak venovať, ale napríklad tie stíhačky, o ktorých by sme sa tu mohli dlho rozprávať, tak to je naozaj proste kontrast, ktorý, ktorý úplne bije do očí, a o to viac, keď vidíme, že tí vojaci nemajú na tú základnú výstroj a ani na poriadny výcvik. O to viac, dobre vieme a vy to viete, pán minister, veľmi dobre ako, ako skúsený vojak, že to mužstvo, a teda tí vojaci s nižšími hodnosťami, tam potrebujeme mať tiež kvalitne vycvičených vojakov a v dostatočných počtoch. A tam je aj ten problém, že dnešný systém výpočtu platu, ktorý tu bol v minulosti a ktorý, ste sám povedali, že je deformovaný a nefunguje, teda nie je ideálny, preto my aj my podporíme tento návrh, pretože je potrebné vojakom zvýšiť, zvýšiť ich platy, ale, samozrejme, dá sa ísť ešte ďalej a tento zákon určite, alebo teda tento systém jednoznačne vylepšiť, pretože ani samotný návrh zďaleka taký ideálny, a je to podľa, aj podľa analýz, ktoré samotní vojaci urobili. Takže má viacero nejasností a tie bude treba, ako som povedal, vyčistiť. Chceme však urobiť jednu vec do druhého čítania a chceme priniesť pozmeňujúci návrh, ktorý tu prednesiem, a to, aby sa, aby sa napravila tá krivda alebo neférovosť, ktorá sa voči vojakom deje, a tá absurdnosť toho, že sa, tento návrh má vstúpiť do platnosti 1. februára 2020, tak navrhnem, aby tento zákon vstúpil do platnosti už pred Vianocami. Ak to s nimi myslíte vážne, aspoň toto by ste mali podporiť, pretože ten vplyv na rozpočet to, samozrejme, nebude žiadny závratný, ale bude to veľké gesto voči vojakom, ktorí si to podľa mňa zaslúžia. Ďakujem za pozornosť, skončil som. Glváč, Martin, podpredseda NR SR 213. Ďakujem. S faktickou poznámkou jeden poslanec, končím možnosť prihlásiť sa. Pán poslanec Hrnko, nech sa páči.